Heidelberg isch e Grossschtadt in Nordbade im Südweschte vo Dütschland. S isch frühener d Residenzschtadt vo de Kurpfalz gsi un isch für d Schlossruine, wo oberhalb vom Neckar u de Altschtadt ligt, wältbkannt. Au d Ruprecht-Karls-Universität, wo di älteschti Hochschuel uf em Gebiet vom hütoge Dütschland isch, isch für de wältwit guete Ruf vo de Schtadt wichtig. Mit meh wie 140.000 Iiwohner isch Heidelbärg di fünftgröschtt Schtadt vo Bade-Württebärg. Si bildet en eigene Schtadtchreis u isch gliichzitig de Sitz vom Rhy-Neckar-Chreis. Zämme mit Manne u Ludwigshafe bildet Heidelbärg d Metropolregion Rhy-Neckar.